Üldkohtu (teine koda) 10. detsembri 2025. aasta otsus –
Intel Corporation vs. komisjon
(kohtuasi T-1129/23)
Konkurents – Turgu valitseva seisundi kuritarvitamine – Mikroprotsessorite turg – Otsus, milles tuvastatakse ELTL artikli 102 ja EMP lepingu artikli 54 rikkumine – „Ilmselged“ konkurentsipiirangud – Varasema otsuse osalise tühistamise tagajärjed – Rikkumise laad – Trahvisumma – 2006. aasta suunised trahvide arvutamise meetodi kohta – Proportsionaalsus – Asjakohasus – Täielik pädevus
1.      Tühistamishagi – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Ulatus – ELTL artikli 102 rikkumise tuvastamise otsus – Osaline tühistamine – Lõplik otsus rikkumise olemasolu kohta – Trahvisummat muutva uue otsuse vastuvõtmine – Komisjoni kohustus kehtestada uuesti oma pädevus – Puudumine
(ELTL artiklid 102 ja 266)
(vt punktid 20-34)
2.      Tühistamishagi – Väited – Puuduvad või ebapiisavad põhjendused – Sisulise õiguspärasuse väitest erinev väide
(ELTL artikkel 296)
(vt punktid 41 ja 42)
3.      Institutsioonide aktid – Põhjendamine – Kohustus – Ulatus – Otsus, millega kohaldatakse konkurentsieeskirju – Algse otsuse osalise tühistamise järel vastu võetud otsus trahvisumma muutmise kohta – Otsus, milles on esitatud komisjoni arutluskäik ja mis võimaldab teada saada, mis on trahvi alus ja ka trahvi summa arvutamise meetod – Piisavad põhjendused
(ELTL artikli 296 teine lõik)
(vt punktid 43-48)
4.      Tühistamishagi – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Ulatus – ELTL artikli 102 rikkumise tuvastamise otsus – Osaline tühistamine – Lõplikuks muutunud otsus rikkumise toimepanemise kohta – Trahvisummat muutva uue otsuse vastuvõtmine – Kohustus saata uus vastuväiteteatis – Puudumine – Kohustus korraldada uus ärakuulamine – Puudumine
(ELTL artiklid 102, 263 ja 266; nõukogu määrus nr 1/2003, artikli 27 lõige 1)
(vt punktid 50-53 ja 56-60)
5.      Konkurents – Trahvid – Summa – Kindlaksmääramine – Põhisumma kindlaksmääramine – Müügiväärtuse kindlaksmääramine – Müük rikkumisega seotud turul Euroopa Majanduspiirkonnas – Võrdlusaasta – Rikkumise viimane täisaasta – Muu võrdlusperioodi kasutamine – Lubatavus – Tingimused – Tõendamiskoormis
(ELTL artikkel 102; nõukogu määrus nr 1/2003, artikli 23 lõige 3; komisjoni teatis 2006/C-210/02, punkt 13)
(vt punktid 75 ja 85-91)
6.      Konkurents – Trahvid – Summa – Kindlaksmääramine – Põhisumma kindlaksmääramine – Rikkumise raskus – Proportsionaalsuse põhimõtte järgimine
(ELTL artikkel 102; nõukogu määrus nr 1/2003, artikli 23 lõige 3; komisjoni teatis 2006/C-210/02, punkt 13)
(vt punktid 76 ja 81-83)
7.      Konkurents – Trahvid – Summa – Kindlaksmääramine – Põhisumma kindlaksmääramine – Rikkumise kestus – Algse otsuse osalise tühistamise järel vastu võetud otsus trahvisumma muutmise kohta – Selle arvessevõtmine, et rikkumine kestis vähem aega kui algses otsuses tuvastatu
(ELTL artikkel 102; nõukogu määrus nr 1/2003, artikli 23 lõige 3; komisjoni teatis 2006/C-210/02, punktid 13 ja 22)
(vt punktid 76 ja 79)
8.      Konkurents – Trahvid – Summa – Kindlaksmääramine – Põhisumma kohandamine – Kergendavad asjaolud – Haldus- ja kohtumenetluse liiga pikk kestus – Välistamine
(ELTL artikkel 102; nõukogu määrus nr 1/2003, artikli 23 lõige 2; komisjoni teatis 2006/C-210/02, punkt 29)
(vt punkt 93):
9.      Konkurents – Haldusmenetlus – Komisjoni kohustused – Mõistliku aja nõude järgimine – Rikkumine – Tagajärjed – Rikkumise tuvastamise otsuse tühistamine menetluse ülemäärase kestuse tõttu – Tingimus – Asjaomaste ettevõtjate kaitseõiguste rikkumine
(ELTL artiklid 101 ja 102; Euroopa Liidu põhiõiguste harta, artikkel 41, lõige 1)
(vt punktid 94 ja 95)
10.    Kohtumenetlus – Üldkohtu menetluse kestus – Mõistlik aeg – Õigusvaidlus konkurentsinormide rikkumise üle – Mõistliku aja järgimata jätmine – Tagajärjed – Lepinguväline vastutus
(Euroopa Liidu põhiõiguste harta, artikli 47 teine lõik)
(vt punktid 96 ja 119)
11.    Konkurents – Trahvid – Summa – Kindlaksmääramine – Komisjoni kaalutlusõigus – Kohtulik kontroll – Liidu kohtu täielik pädevus – Ulatus – Määratud trahvi suuruse kindlaksmääramine – Hindamiskriteeriumid – Rikkumise raskus ja kestus
(ELTL artikkel 261; nõukogu määrus nr 1/2003, artikli 23 lõige 3 ja artikkel 31)
(vt punktid 102-118)
Resolutsioon
1.
Muuta komisjoni 22. septembri 2023. aasta otsuse C(2023) 5914 final, mis käsitleb ELTL artikli 102 ja EMP lepingu artikli 54 kohaldamise menetlust (AT.37.990 – Intel), artiklit 1 nii, et selles määratud trahvi suurus on 237 105 540 eurot.
2.
Jätta hagi ülejäänud osas rahuldamata.
3.
Jätta Euroopa Komisjoni kohtukulud tema enda kanda ning mõista temalt välja pool Intel Corporation Inc. kohtukuludest.